DA Den Europæiske Unions Tidende C 256/18

Dom afsagt af Retten i Første Instans den 9. september 2009 — Diputación Foral de Álava m.fl. mod Kommissionen

(Sagerne T-30/01 — T-32/01 og T-86/02 — T-88/02) (1)

(Statsstøtte - skattefordele tildelt af en lokal myndighed i en medlemsstat - skattefritagelser - beslutninger, der erklærer støtteordningerne uforenelige med fællesmarkedet, og som pålægger tilbagesøgning af tildelt støtte - kvalificering som ny eller eksisterende støtte - driftsstøtte - princippet om beskyttelse af den berettigede forventning - retssikkerhedsprincippet - beslutning om at indlede den formelle undersøgelsesprocedure efter artikel 88, stk. 2, EF - ufornødent at træffe afgørelse)

2009/C 256/32

Processprog: spansk

Parter

Sagsøger i sagerne T-30/01 og T-86/02: Territorio Histórico de Álava — Diputación Foral de Álava (Spanien) (ved avocats M. Morales Isasi og I. Sáenz-Cortabarría Fernández)

Sagsøger i sagerne T-31/01 og T-88/02: Territorio Histórico de Guipúzcoa — Diputación Foral de Guipúzcoa (Spanien) (ved avocats M. Morales Isasi og I. Sáenz-Cortabarría Fernández)

Sagsøger i sagerne T-32/01 og T-87/02: Territorio Histórico de Vizcaya — Diputación Foral de Vizcaya (Spanien) (ved avocats M. Morales Isasi og I. Sáenz-Cortabarría Fernández)

Sagsøgt: Kommissionen for De Europæiske Fællesskaber (i sagerne T-30/01 — T-32/01, først ved J. Flett, S. Pardo og J.L. Buendía Sierra, som befuldmægtigede, og i sagerne T-86/02 — T-88/02 ved J.L. Buendía Sierra og F. Castillo de la Torre, derefter ved F. Castillo de la Torre og C. Urraca Caviedes, som befuldmægtigede)

Intervenienter til støtte for sagsøgerne i sagerne T-86/02 — T-88/02: Comunidad autónoma del País Vasco — Gobierno Vasco (Spanien) (ved avocats M. Morales Isasi og I. Sáenz-Cortabarría Fernández); og Confederación Empresarial Vasca (Confebask), Bilbao (Spanien) (ved avocats M. Araujo Boyd, L. Ortiz Blanco og V. Sopeña Blanco)

Intervenient til støtte for sagsøgte: Comunidad autónoma de La Rioja (Spanien) (i sagerne T-86/02 og T-87/02 ved avocat J.M. Criado Gámez, og i sag T-88/02 ved avocat I. Serrano Blanco)

Sagens genstand

I sagerne T-30/01 — T-32/01er der nedlagt påstand om annullation af Kommissionens beslutning af 28. november 2000 om at indlede proceduren efter artikel 88, stk. 2, EF for så vidt angår de skattefordele, der er tildelt i henhold til bestemmelser vedtaget af Diputación Foral de Álava, Diputación Foral de Guipúzcoa og Diputación Foral de Vizcaya i form af en fritagelse for selskabsskat for visse nyoprettede virksomheder, og i sagerne T-86/02 — T-88/02 en påstand om annullation af Kommissionens beslutning 2003/28/EF, 2003/86/EF og 2003/192/EF af 20. december 2001 om den spanske stats støtteordning fra 1993 for nyoprettede virksomheder i Álava (sag T-86/02), i Vizcaya (sag T-87/02) og i Guipúzcoa (sag T-88/02) (henholdsvis EUT 2003 L 17, s. 20, EUT 2003 L 40, s. 11, og EUT 2003 L 77, s. 1) i form af en fritagelse for selskabsskat.

Konklusion

1) Sagerne T-30/01 — T-32/01 og T-86/02 — T-88/02 forenes med henblik på dommen.

2) I sagerne T-30/01 — T-32/01: — Det er ikke længere fornødent at træffe afgørelse. — Territorio Histórico de Álava — Diputación Foral de Álava, Territorio Histórico de Guipúzcoa — Diputación Foral de Guipúzcoa og Territorio Histórico de Vizcaya — Diputación Foral de Vizcaya bærer deres egne omkostninger og betaler Kommissionens omkostninger.

3) I sagerne T-86/02 — T-88/02: — Kommissionen frifindes. — Territorio Histórico de Álava — Diputación Foral de Álava, Territorio Histórico de Guipúzcoa — Diputación Foral de Guipúzcoa og Territorio Histórico de Vizcaya — Diputación Foral de Vizcaya bærer deres egne omkostninger og betaler Kommissions og Comunidad autónoma de La Riojas omkostninger. — Comunidad autónoma del País Vasco — Gobierno Vasco og Confederación Empresarial Vasca (Confebask) bærer hver deres egne omkostninger.

(1) EFT C 108 af 7.4.2001.